അതിഥി തൊഴിലാളിയെ കൊന്നു ചാക്കിലാക്കി മണലിനുള്ളില് ഒളിപ്പിച്ച നിലയില് കൊച്ചി: അതിഥി തൊഴിലാളിയെ കൊന്നു ചാക്കിലാക്കി മണലിനുള്ളില് ഒളിപ്പിച്ച നിലയില് കണ്ടെത്തി. യൂണിറ്റില് ജോലി ചെയ്തിരുന്ന അസം സ്വദേശിയായ രാജാ ദാസാണ് കൊല്ലപ്പെട്ടത്. കോലഞ്ചേരി പൂതൃക്കയ്ക്കടുത്ത് പുളിഞ്ചോട് കുരിശില് ഹോളോബ്രിക്, നിരത്തു കട്ടകള് നിര്മിക്കുന്ന കമ്ബനിയില് ഇന്നു രാവിലെ മൃതദേഹം കണ്ടത്തിയത്. രാവിലെ ജോലിക്കെത്തിയ വനിതാ തൊഴിലാളികള് യൂണിറ്റിനടുത്തു രക്തക്കറ കണ്ടിരുന്നു. തുടര്ന്ന് ഇവിടെ താമസിച്ചിരുന്ന തൊഴിലാളികളില് ഒരാളെ കാണാതായത് ശ്രദ്ധയില് പെട്ടു നടത്തിയ പരിശോധനയില് യൂണിറ്റ് ഉടമ ഡോക്ടര് എല്ദോയും ജോലിക്കാരുമാണ് മൃതദേഹം കണ്ടെത്തുകയായിരുന്നു. ഇതിനിടെ ഇവര്ക്കൊപ്പമുണ്ടായിരുന്ന ദീപന് കുമാര് ദാസ് എന്നയാള് സ്ഥലത്തു നിന്നു മുങ്ങി. ഇയാള് ഓട്ടോറിക്ഷയില് കയറി കോലഞ്ചേരിയിലെത്തിയതായി തിരിച്ചറിഞ്ഞിട്ടുണ്ട്. പോലീസ് പ്രതിക്കായി അന്വേഷണം ഊര്ജിതമാക്കി.